Klarsynte kan komme med spådommer ved hjelp av prekognisjon (framsyn og forutanelser). Andre forsøker å finne tapte ting og savnede personer gjennom syn og fornemmelser. Flere synske gir empatiske råd og tilbyr sjelesorg og karakteranalyser basert på sin klarsynthet. Noen utøver i tillegg healing (helbreding) som alternativ behandling, og enkelte hevder at de kan oppnå kontakt med avdødes ånder og arbeider som spiritistiske medier.